钦定古今图书集成/方舆汇编/职方典/第1147卷 > 《郢门秋怀》前人
## 钦定古今图书集成/方舆汇编/职方典/第1147卷 > 《郢门秋怀》前人

郢门一为客，巴月三成弦。朔风正摇落，行于愁归旋。
杳杳山外日，茫茫江上天。人迷洞庭水，雁度潇湘烟。
清旷谐宿好，缁磷及此年。百龄何荡漾，万化相推迁。
空谒苍梧帝，徒寻溟渤仙。已闻蓬海浅，岂见三桃圆。
倚剑增浩叹，扪襟还自怜。终当游五湖，濯足沧浪泉。

茗生此中石，玉泉流不歇。根柯洒芳津，采服润肌骨。
丛老卷绿叶，枝枝相接连。曝成仙人掌，似拍洪崖肩。
举世未之见，其名定谁传。宗英乃禅伯，投赠有佳篇。
清镜烛无盐，顾惭西子妍。朝坐有馀兴，长吟播诸天。